The Player (film)
<s>Igrač (engleski The Player) je američka filmska satira iz 1992. koju je režirao Robert Altman prema scenariju koji je napisao Michael Tolkin, zasnovano na istoimenom romanu iz 1988.</s><s>Glavne uloge tumače Tim Robbins, Greta Scacchi, Fred Ward, Whoopi Goldberg i Peter Gallagher.</s><s>Radnja se odvija oko producenta u Hollywoodu, Griffina Milla, koji odlučuje da li će jedan scenarij dobiti odobrenje za snimanje u film ili ne.</s><s>Kada počne dobivati anonimne prijetnje smrću zbog toga jer je nekome odbio scenarij, ubije jednog scenarista za kojeg posumnja da je krivac, ali možda taj nije bio autor pisama.</s>

<s>Igrač je sadržavao razne autoironične reference na Hollywood i studijski sistem odobravanja snimanja filmova, a u njemu je gotovo šezdesetak slavnih ličnosti prihvatilo igrati cameo nastup za zanemariv honorar.</s><s>Uz crni humor na račun Hollywooda, kritičari su osobito hvalili i uvodnu scenu snimljenu u jednom kadru, a koja traje nevjerojatnih 7 minuta i 47 sekundi.</s><s>Igrač je doživio hvalospjeve kritičara te nominiran za nekoliko nagrada, dok je karijera režisera Altmana ovime doživjela renesansu.</s>

<s>Glavne uloge</s>

<s>Tim Robbins - Griffin Mill
 Greta Scacchi - June Gudmundsdottir
 Fred Ward - Walter Stuckel
 Whoopi Goldberg - Detektiv Avery
 Peter Gallagher - Larry Levy
 Brion James - Joel Levison
 Cynthia Stevenson - Bonnie Sherow
 Vincent D'Onofrio - David Kahane
 Dean Stockwell - Andy Civella
 Richard E. Grant - Tom Oakley
 Sydney Pollack - Dick Mellon
 Lyle Lovett - Detektiv DeLongpre
 Dina Merrill - Celia</s>

<s>Gina Gershon - Whitney Gersh
 Jeremy Piven - Steve Reeves
 Malcolm McDowell - on sam
 Cher - ona sama
 Bruce Willis - on sam
 Julia Roberts - ona sama
 Jeff Goldblum - on sam
 Anjelica Huston - ona sama
 Peter Falk - on sam
 Lily Tomlin - ona sama
 Burt Reynolds - on sam
 Jack Lemmon - on sam
 Nick Nolte - on sam</s>

<s>Nagrade 
Igrač je dobio dva Zlatna globusa: najbolji film - komedija ili mjuzikl i najbolji glavni glumac u komediji ili mjuziklu (Tim Robbins).</s><s>Za još dvije kategorije su nominirani najbolji režiser (Altman) i scenarij (Tolkin).</s>

<s>Nagrađen je i sa dvije BAFTA nagrade: najbolja režija (Altman) i najbolji scenarij (Tolkin).</s><s>Nominiran je za još tri dodatne kategorije: najbolji glumac (Robbins), montaža i film.</s>

<s>Filmski festival u Cannesu je filmu uručio dvije nagrade: za najbolju režiju (Altman) i najboljeg glumca (Robbins).</s>

<s>Nagrade Udruženja njujorških filmskih kritičara nagradila je Igrača u kategoriji najboljeg filma, režisera (Altman) i fotografije, dok je scenarij dobio 2. mjesto.</s>

<s>Oscari su film nominirali u tri kategorije: najbolja režija, adaptirani scenarij i montaža.</s>

<s>Izvori</s>

<s>Vanjske veze</s>

<s>Filmovi 1992.</s><s>Američki filmovi
Filmske dramedije
Satirični filmovi
Filmovi o snimanju filmova
Filmovi nagrađeni Zlatnim globusom za najbolji film - mjuzikl ili komedija
Authority control 2</s>

